ফ্রেড
ফ্রেদেরিকো চাভেজ গুইদেজ (ব্রাজিলীয় পর্তুগিজ: [ˈfʁɛd(ʒ)i]; পর্তুগিজ: Frederico Chaves Guedes; জন্ম: ৩ অক্টোবর, ১৯৮৩) ব্রাজিলের তিওফিলো ওতোনি এলাকায় জন্মগ্রহণকারী ফুটবলার। ব্রাজিলীয় ক্লাব ফ্লুমিনিজ দলের অন্যতম স্ট্রাইকার তিনি। পেশাদার ফুটবল লীগে সবচেয়ে দ্রুততম গোলের অধিকারী হিসেবে আমেরিকা মাইনেইরো দলের পক্ষাবলম্বন করে ভিলা নোভার বিপক্ষে এ কৃতিত্ব দেখান। খেলা শুরুর মাত্র ৩.১৭ সেকেন্ডে তিনি ঐ গোলটি করেন।